WHAUP Pre Open 5 นาที อยู่ที่ 28 บาท
WHAUP มีราคาก่อนเปิดตลาด (Pre Open) 5 นาที อยู่ที่ 28.00 บาท จาก IPO ที่ 26.25 บาท โดยจำนวนหุ้นที่มีการซื้อขายก่อนเปิดตลาดประมาณ 9.18 ล้านหุ้น ด้านฝั่งซื้อ (Bid) ประมาณ 3.83 ล้านหุ้น ส่วนฝั่งขาย (Offer) ประมาณ 5.23 ล้านหุ้น โดยมีธนาคารไทยพาณิชย์ จำกัด (มหาชน) เป็นที่ปรึกษาทางการเงิน
10 เม.ย. 2560

ผู้สื่อข่าวรายงานว่า บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP มีราคาก่อนเปิดตลาด (Pre Open) 5 นาที อยู่ที่ 28.00 บาท จาก IPO ที่ 26.25 บาท โดยจำนวนหุ้นที่มีการซื้อขายก่อนเปิดตลาดประมาณ 9.18 ล้านหุ้น ด้านฝั่งซื้อ (Bid) ประมาณ 3.83 ล้านหุ้น ส่วนฝั่งขาย (Offer) ประมาณ 5.23 ล้านหุ้น โดยมีธนาคารไทยพาณิชย์ จำกัด (มหาชน) เป็นที่ปรึกษาทางการเงิน
 
อนึ่ง WHAUP เป็นผู้ประกอบธุรกิจให้บริการสาธารณูปโภคน้ำเพื่ออุตสาหกรรมแบบครบวงจร แก่ผู้ประกอบการอุตสาหกรรมในนิคมอุตสาหกรรมและเขตประกอบการอุตสาหกรรมของเหมราช ในกลุ่ม WHA อันได้แก่ การจำหน่ายน้ำดิบ การผลิตและจำหน่ายน้ำเพื่ออุตสาหกรรม และการบริหารจัดการน้ำเสีย นอกจากนี้ ยังดำเนินธุรกิจพลังงาน โดยลงทุนในธุรกิจผลิตและจำหน่ายไฟฟ้าทั้งในประเทศและต่างประเทศ
สำหรับเม็ดเงินจากการเสนอขายหุ้นสามัญเพิ่มทุนให้แก่ประชาชนเป็นครั้งแรกนี้ บริษัทจะนำไปลงทุนในโครงการด้านสาธารณูปโภค และโครงการโรงไฟฟ้าเพื่อขยายธุรกิจต่อไป อีกส่วนหนึ่งจะใช้ในการชำระคืนเงินกู้จากสถาบันการเงินจำนวนหนึ่ง ซึ่งจะทำให้อัตราหนี้สินต่อทุน (D/E) ซึ่งปัจจุบันอยู่ที่ 1.5 เท่าลดลง ส่วนที่เหลือจะนำไปใช้เป็นเงินทุนหมุนเวียนของกิจการ